google/wiki40b huggingface dataset:
Filip V. (Francúzsko)

Životopis

Narodil sa ako druhý syn francúzskeho kráľa Filipa IV. a Jany Navarrskej a pred nástupom na trón mal titul grófa z Poitou. Počas vlády svojho synovca Jána I. vystupoval ako regent.
Po smrti Jána I. v roku 1316 nastal problém s následníctvom, nakoľko po Ľudovítovi X. ostala už iba dcéra Jana. Objavila sa otázka, či sa francúzska koruna môže dediť v ženskej línii, tak ako iné léna alebo iné kráľovstvá. V tom prípade by sa nasledujúcim kráľom stal Janin manžel. Tomu Filip zabránil tým, že sa začiatkom roka 1317 nechal v Remeši pomazať a korunovať. Krátko na to zvolal vo februári 1317 do Paríža zhromaždenie šľachticov, prelátov a zástupcov parížskej univerzity a na tomto zhromaždení boli ženy z akéhokoľvek dedičského práva na francúzsku korunu vylúčené.
Vo vnútorných záležitostiach sa Filip snažil nadviazať na reformy svojho otca Filipa IV. Pracoval na štandardizácii mier a váh. Prehodnotil veľa rozhodnutí svojho staršieho brata Ľudovíta X., ktorý bol pod silným vplyvom svojho strýka Karola z Valois a zanechal štátne záležitosti v zlom stave. Vrátil majetky a tituly mnohým otcovým hodnostárom a spolupracovníkom, ktoré im odobral jeho starší brat. V zahraničnej politike uzavrel mier s Flámskom.
Zomrel v Paríži a pochovaný je v bazilike Saint-Denis. Keďže nezanechal mužského následníka, trón zdedil jeho mladší brat Karol IV.
Quartier de Grenelle

Dejiny

Čtvrť nesie meno bývalej obce Grenelle, ktorá sa v roku 1830 osamostatnila od obce Vaugirard, avšak v roku 1860 bola pripojená k Parížu.
Oblasť rozkladajúca sa na ľavom brehu rieky Seiny od dnešnej Invalidovne až k mestu Issy-les-Moulineaux bola dlho neobývaná. Na začiatku 19. storočia podnikateľ Jean-Léonard Violet rozdelil pozemky a vytvoril dedinu Beaugrenelle, ktorá sa stala základom neskoršej obce a dnešnej štvrte.
V 70. rokoch 20. storočia bol pozdĺž Seiny postavený súbor výškových budov, vedľa Tour Montparnasse jediných na území Paríža.
Pietralba

Poloha

Obec má rozlohu 38,98 km². Najvyšší bod je položený 1 520 m n. m. a najnižší bod 251 m n. m.

Obyvateľstvo

Počet obyvateľov obce je 434 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vodné pólo na Stredozemných hrách

Vodné pólo na Stredozemných hrách je vodnopólový turnaj, ktorý sa koná v rámci multišportového podujatia Stredozemných hier. Do programu hier bol turnaj prvýkrát zaradený hneď na 1. stredozemných hrách v roku 1951 v Alexandrii. Vodnopólový turnaj sa odvtedy koná pravidelne a do roku 2014 iba v mužskej kategórii. Historickým tabuľkám dominuje Taliansko a Juhoslávia, ktoré získali zlato 6, resp. 5-krát. Ženský turnaj mal svoju premiéru na hrách v roku 2018, v španielskej Tarragone.
Družicová geodézia

Družicová geodézia alebo satelitná geodézia je meranie tvaru a rozmerov Zeme, polohy objektov na jej povrchu a tvaru gravitačného poľa Zeme prostredníctvom družicových techník, čiže geodézia prostredníctvom satelitov.
Tradičná astronomická geodézia, ktorá zahŕňa aj zisťovanie astronomickej polohy, sa spravidla nepovažuje za súčasť družicovej geodézie. Aj GPS sa stalo dnes takým bežným, že sa stále menej považuje za súčasť družicovej geodézie.
Samotná družicová geodézia nemôže existovať bez väzby na ďalšie špecializácie spadajúce do oboru tzv. vyššej (teoretickej) geodézie. Ich spoločnou úlohou je umožniť určenie polohy statických či pohybujúcich sa objektov v presne definovanom súradnicovom a časovom systéme. Pretože každé určenie polohy je založené na meraniach vykonávaných v konkrétnom fyzikálnom prostredí, stáva sa súčasťou vyššej geodézie aj štúdium fyzikálnych vlastností telesa Zeme a štúdium zmien týchto vlastností v čase.
Fedor Kállay (kníhtlačiar)

Život

Narodil sa v rodine právnika a kultúrneho organizátora Adolfa Kállaya (* 1848 – † 1919) a jeho manželky Žofie, rod. Langovej. Mal troch bratov, právnika Adolfa (* 1878 – † 1901), stavebného inžiniera Vojtecha (* 1880 – † 1937) a právnika Jozefa (* 1881 – † 1939), a sestru Želmíru, ktorá sa vydala za Jozefa Holúbka.
Ľudovú školu navštevoval v rodisku (1891 – 1897), následne študoval na gymnáziu v Prešove (1897 – 1905). V rokoch 1905 – 1908 pôsobil ako úradník, v rokoch 1908 – 1914 ako správca Budapeštianskeho nakladateľského spolku, ktorý vznikol v roku 1906 z iniciatívy viacerých slovenských intelektuálov – Jána Rumanna, Ľudovíta Medveckého, Matej Metoda Bellu, Jána Alojza Wagnera a najmä Milana Hodžu. Spolok v roku 1908 zriadil modernú kníhtlačiareň, ktorej správu Kállay prevzal od Juraja Nováka. Zároveň sa angažoval v Slovenskom spolku v Budapešti. V prvej svetovej vojne bojoval na východnom fronte. Zahynul v roku 1918, počas bojov v Rusku (pozri ruská občianska vojna), zrejme ako príslušník československých légií v Rusku.
Disident

Disident (lat. dissidens – odporca), odštiepenec, odpadlík – označenie toho, kto myslí inak, kto sa odchyľuje od prevládajúcich spôsobov myslenia. Disident (predovšetkým náboženský alebo politický) je v politickom slova zmysle človek odlišne zmýšľajúci, aktívny odporca poklamovaných názorov či existujúceho režimu.

Vznik a vývoj pojmu

Výraz pochádza z roku 1573 a je spojený s Varšavskou konfederáciou protestantov, ktorá nepatrila k štátnemu náboženstvu. V 17. storočí sa v Anglicku výraz „disident“ používal na označenie skupín protestantov, ktoré odmietali integráciu do Anglikánskej cirkvi. V 18. storočí už označoval aj každého, kto nebol príslušníkom žiadneho organizovaného náboženstva. Neskôr bol pojem spájaný aj s inými oblasťami, napr. za disidenta bol v oblasti psychiatrie považovaný i neskôr mimoriadne uznávaný psychoanalytik Sigmund Freud. Približne od roku 1970 sa pojem ujal na označovanie opozičných umelcov a intelektuálov, ktorí vyjadrovali verejný nesúhlas s existujúcim spoločenským systémom. Ich činnosť bola spojená následne s prenasledovaním a represiou existujúcej moci. V 2. polovici 20. storočia sa vo východnej Európe disidenti snažili odporovať oficiálnym režimom napr. vydávaním tzv. samizdatovej literatúry, organizovaním petičných akcií, protestných zhromaždení a pod. K tomu sa viažu i ich nútené úteky, vyhostenia, ale aj ich dlhoročné pobyty na psychiatriách s odôvodnením „Kto vyjadruje kritiku systému, je chorý.“ V širšom zmysle slova možno nazvať disidentom aj každého intelektuála, ktorý kritizuje vládu, i keď nikdy nebol postihnutý represiami. V súčasnosti disidenti vo veľkej miere využívajú pri svojej činnosti internet. V roku 2005 bolo registrovaných celosvetovo 70 tzv. internetových disidentov, roku 2007 podľa údajov Reportérov bez hraníc len do konca októbra až 64.
Denali

Pozoruhodné rysy

Denali má viac hmoty a väčšie stúpanie ako Mount Everest, a to aj napriek tomu, že vrchol Everestu je približne o 2700 metrov vyššie ak je meraný od hladiny mora. Jeho úpätie totiž leží na Tibetskej náhornej plošine vo výške približne 5200 metrov, čím sa reálne vertikálne stúpanie zredukuje na čosi viac ako 3700 metrov. Úpätie Denali leží na plošine vo výške asi 700 metrov, a teda reálne vertikálne stúpanie tejto hory je až 5500 metrov.
Táto hora je tiež typická svojím extrémne chladným počasím. Teplomer, ktorý je umiestnený vo výške okolo 4 500 m n. m. nameral najnižšiu teplotu -73,3 °C (-100 °F). Lezcom taktiež hrozí neobvykle vysoké riziko takzvanej akútnej horskej choroby, a to nielen kvôli vysokej nadmorskej výške, ale aj vysokej zemepisnej šírke. Hora rovnako vysoká ako Denali ležiaca na rovníku by mala na svojom vrchole obsah kyslíku vo vzduchu asi 47% z obsahu na úrovni mora, ale kvôli jeho zemepisnej šírke je tlak a tým aj obsah kyslíku na vrchole Denali ešte nižší.
Virtual International Authority File

Virtual International Authority File (VIAF) je medzinárodný súbor menných autorít. Ide o spoločný projekt, na ktorom sa podieľa viac národných knižníc a súborných katalógov, spravovaný Online Computer Library Center (OCLC). Prvotný impulz vzišiel od Nemeckej národnej knižnice a americkej Knižnice Kongresu.
Cieľom projektu je spájať jednotlivé národné autoritatívne záznamy do jedného virtuálneho záznamu (pre jednu osobu, inštitúciu atď.). Dáta zozbierané z národných databáz sú prístupné na internete pre ďalšie využitie. Vzájomné aktualizácie záznamov prebiehajú cez protokol Open Archives Initiative.
Blanka z Valois

Životopis

Mladé roky strávila na francúzskom kráľovskom dvore. Rozhodujúci vplyv na jej výchovu mala druhá manželka francúzskeho kráľa Karola IV. Pekného Mária, mladšia sestra jej neskoršieho svokra Jána Luxemburského.
Na Máriino prianie jej bol za budúceho manžela vybratý o rok starší bratranec Karol, následník na českom tróne. Po dohode s bratom, Karolovým otcom, prebehli medzi rodičmi nastávajúcich snúbencov predmanželské rokovania. Po ich úspešnom ukončení poslal kráľ Ján do Čiech pre svojho syna. Svadba sa konala v máji 1323 v Paríži. Nasledujúcich sedem rokov žili spolu na francúzskom kráľovskom dvore
Kredit Blanky ako manželky následníka českého trónu vzrástol po tom, čo sa jej starší brat Filip v roku 1328 ako Filip VI. stal po vymretí rodu Kapetovcov francúzskym kráľom. Týmto aktom došlo k priamemu dynastickému spojeniu českého a francúzskeho panovníckeho rodu, čo v roku 1331 ešte znásobil sobáš Karolovej mladšej sestry Jitky a francúzskeho korunného princa Jána.
Po odchode z rodnej krajiny žila istý čas na panstve svojej novej rodiny v Luxembursku. S manželom sa opäť stretla až začiatkom roku 1334 v Prahe, po skončení Karolových vojenských ťažení po otcovom boku v severnom Taliansku. Pražania jej pripravili veľmi milé privítanie. Blanka bola dojatá z vrelého prijatia a sama sa veľmi rýchlo zžila s novým prostredím. Napriek tomu, že neovládala český jazyk, veľmi si tunajších ľudí obľúbila. Snažila sa vystupovať ako ozajstná budúca kráľovná a byť svojmu manželovi vo všetkom nápomocná; sama ho v krajine zastupovala pri jeho početných zahraničných cestách.
V roku 1336 sa stala spoločníčkou druhej manželky kráľa Jána Beatrix Bourbonskej pri jej návšteve Prahy. Napriek jej všemožnej snahe sa Beatrix v Prahe necítila dobre a už o dva týždne ju opustila. Svokor, žiarliaci na rastúcu Blankinu popularitu, vypovedal ju na Moravu. Tu sa usadila na hrade Špilberk v Brne kde strávila niekoľko nasledujúcich rokov. Karol bol v tom čase mimo kráľovstva.
Zlomovým v jej živote sa stal rok 1346, kedy bol pri obrane francúzskych záujmov v bitke pri Kreščaku zabitý kráľ Ján. V súlade s jeho závetom sa novým českým kráľom stal jeho syn. Spolu s ním bola 2. septembra 1347 Blanka korunovaná za českú kráľovnú. 1. augusta nasledujúceho roku však náhle zomrela. Jej smrť bola citeľnou stratou pre manžela, pretože napriek tomu, že ich sobáš bol pôvodne záležitosťou s výsostne dynastickými zámermi, manželstvo časom prerástlo do harmonického súžitia.
Viktor Koromzay

Životopis

Vyučil sa za obchodníka v Kežmarku. Obchodný pomocník firmy Baitrock v Brezne, neskôr u T. Stadlera v Banskej Bystrici. Majiteľ obchodu v Kežmarku (1867 – 1889). Roku 1874 založil továreň v Spišskej Belej na spracovanie poľnohospodárskych plodín, najmä zemiakov, na škrob. V roku 1884 rozšíril tkáčovňu v Kežmarku. Zakladateľ Kežmarskej banky. Kurátor cirkevného zboru, člen školskej rady evanjelického lýcea.
Saint-Jean-et-Saint-Paul

Poloha

Obec má rozlohu 37,91 km². Najvyšší bod je položený 825 m n. m. a najnižší bod 432 m n. m.

Obyvateľstvo

Počet obyvateľov obce je 265 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Monplaisant

Poloha

Obec má rozlohu 5,56 km². Najvyšší bod je položený 193 m n. m. a najnižší bod 65 m n. m.

Obyvateľstvo

Počet obyvateľov obce je 275 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Prailles

Poloha

Obec má rozlohu 18,86 km². Najvyšší bod je položený 177 m n. m. a najnižší bod 98 m n. m.

Obyvateľstvo

Počet obyvateľov obce je 666 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bourneville

Poloha

Obec má rozlohu 11,01 km². Najvyšší bod je položený 137 m n. m. a najnižší bod 63 m n. m.

Obyvateľstvo

Počet obyvateľov obce je 870 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Amfidamas (syn Bousirida)

Amfidamas (starogr. Ἀμφιδάμας – Amfidamas) je v gréckej mytológii syn egyptského kráľa Bousirida.
Po prevzatí moci jeho otca zavládlo v krajine ničivé sucho a neúroda. Keď to už trvalo deväť rokov, pozvali veštca Frasia z Cypru, ktorý im poradil, že ak obetujú každý rok jedného cudzinca najvyššiemu bohu Diovi, neúrodu odvrátia. Bousiris radu počúvol a keďže bol Frasios cudzinec, stal sa tak prvou obeťou. Tieto obety trvali niekoľko rokov až do príchodu hrdinu Herakla, ktorý sa dostal do Egypta na ceste za zlatými jablkami zo záhrady Hesperidiek. Keď ho potom Bousiris so synom Amfidamantom priviedli k obetnému oltáru, Herakles roztrhol svoje putá a oboch ich usmrtil.
Plougonver

Poloha

Obec má rozlohu 35,72 km². Najvyšší bod je položený 320 m n. m. a najnižší bod 142 m n. m.

Obyvateľstvo

Počet obyvateľov obce je 709 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poisťovníctvo

Poisťovníctvo je odvetvie národného hospodárstva zaoberajúce sa poisťovacou, zaisťovacou alebo sprostredkovateľskou činnosťou v oblasti poistenia. To sú tiež základné úlohy poisťovníctva.
Zahŕňa všetky právne subjekty zaoberajúce sa poisťovacími službami v danej krajine.

Právne predpisy upravujúce poisťovníctvo

Tak ako všetky právne subjekty, ktoré vykonávajú svoju činnosť na území Slovenska, aj poisťovacie subjekty a ich činnosť, musia byť právne a zákonom ošetrené. Poisťovne sa však odlišujú od ostatných právnych subjektov v niekoľkých oblastiach. Prvou sú ekonomické pravidlá platiace pre poisťovne. Na rozdiel od iných právnych subjektov, štát zasahuje do činnosti poisťovacieho trhu a rozkladá náklady súvisiace s rizikom. Dôvodom takejto spolupráce je fakt, že mnohé z poistení sú povinné. Takisto aj spôsob vedenia účtovníctva je odlišný. Spoločné črty s inými podnikateľskými subjektmi sú tvorba zisku a povinnosť riadiť sa záväznými právnymi normami. Štát zasahuje do činnosti poisťovacieho trhu prostredníctvom zákonov, vyhlášok a opatrení.
Corquilleroy

Poloha

Obec má rozlohu 13,96 km². Najvyšší bod je položený 102 m n. m. a najnižší bod 80 m n. m.

Obyvateľstvo

Počet obyvateľov obce je 2 682 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Milan Prekop

Životopis

Základnú školu absolvoval na športovom gymnáziu Štefana Majora v Bratislave, zameranie atletika. Absolvent Strednej umeleckej školy, po maturite študoval na Pedagogickej fakulte UK v Bratislave, odbor Výtvarná výchova u prof. Karola Ondreičku, ktorú v roku 1997 ukončil. Paralelne študoval na Filmovej a televíznej fakulte VŠMU, odbor animovaná tvorba u doc. Ondreja Slivku, ktorú absolvoval ako bakalár.
Milan Prekop prešiel televíznym prostredím Slovenskej televízie od roku 1998 až do roku 2003. Na istý čas sa venoval reklame, ktorú po krátkom čase opustil a vrátil sa opäť do prostredia televízie, konkrétne televízie JOJ a následne televízie Markíza, kde pracoval ako art director. V roku 2011 dostal ponuku na pozíciu kreatívneho riaditeľa pre novovzniknutý verejnoprávny Rozhlas a televíziu Slovenska (RTVS), kde vytvoril logo a vizuálny koncept dvojbodky ako ucelený a integračný znak dvoch médií, ktoré mali za sebou silnú historickú pamäť.
V rokoch 2002 až 2008 bol spoluzakladateľom a hlavným organizátorom multimediálneho festivalu Hodokvas, ktorý prvý v histórii Slovenska organizoval open-air festival na otvorenom priestore, bez infraštruktúry a komunikoval iné žánre ako je hudba a to vytvarne umenie, divadlo, literatúru a improvizačné vystúpenia. Venuje sa grafickému dizajnu, maľbe, grafike, ilustrácii a príležitostnému performance. Vo svojej tvorbe využíva prvky transcendentalnej figurácie a princípy sledujúcich očí.
Saint-Oradoux-près-Crocq

Poloha

Obec má rozlohu 13,36 km². Najvyšší bod je položený 772 m n. m. a najnižší bod 614 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Franleu

Poloha

Obec má rozlohu 8,43 km². Najvyšší bod je položený 90 m n. m. a najnižší bod 38 m n. m.

Obyvateľstvo

Počet obyvateľov obce je 512 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Břevnov

Břevnov je mestská štvrť a katastrálne územie Prahy, ktoré takmer celé patrí k mestskej časti Praha 6, ale nepatrnou časťou zasahuje aj do mestskej časti Praha 5. V rokoch 1907–1921 to bolo mesto.
Na území Břevnova pramení potok Brusnice. V súčasnosti je v Břevnove evidovaných 148 ulíc. 47,2 % obyvateľov je mužov, 52,8 % žien. 89,5 % obyvateľov je starších ako 15 rokov.

Dejiny

Prvá zmienka o Břevnove pochádza už z 10. storočia. Najvýznamnejšou historickou budovou a centrom vzdelanosti je Břevnovský kláštor. Na mesto bol Břevnov povýšený 27. apríla 1907 Františkom Jozefom I., no už v roku 1921, sa stal súčasťou hlavného mesta.
Suris

Poloha

Obec má rozlohu 11,08 km². Najvyšší bod je položený 265 m n. m. a najnižší bod 182 m n. m.

Obyvateľstvo

Počet obyvateľov obce je 279 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Quentin-de-Baron

Poloha

Obec má rozlohu 8,69 km². Najvyšší bod je položený 80 m n. m. a najnižší bod 10 m n. m.

Obyvateľstvo

Počet obyvateľov obce je 1 738 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sancy-les-Cheminots

Poloha

Sancy-les-Cheminots má rozlohu 4,53 km². Najvyšší bod je položený 187 m n. m. a najnižší bod 71 m n. m.

Obyvateľstvo

Sancy-les-Cheminots má 113 obyvateľov (2009).
Graf vývoja obyvateľstva:
Zdroje: INSEE
Sencenac-Puy-de-Fourches

Poloha

Obec má rozlohu 10,79 km². Najvyšší bod je položený 234 m n. m. a najnižší bod 128 m n. m.

Obyvateľstvo

Počet obyvateľov obce je 220 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Torre de Cristal

Torre de Cristal (slov. Sklenená veža) je mrakodrap v Madride. Má 45 poschodí a s výškou 249 m je druhý najvyšší mrakodrap Španielska a 13. najvyšší v Európe. Stojí v modernej obchodnej štvrti Cuatro Torres Business Area. Navrhol ho architekt César Pelli a bol postavený spoločnosťou Dragados . Výstavba prebiehala v rokoch 2004 – 2009.
Svetový pohár juniorských klubových tímov v ľadovom hokeji 2012

Play-off

Všetky zápasy play-off sa odohrali v Omsk Aréne.
Omský čas je oproti Stredoeurópskemu letnému času posunutý 5 hodín dopredu.
Saint-Sernin (Ardèche)

Poloha

Saint-Sernin má rozlohu 5,78 km². Najvyšší bod je položený 365 m n. m. a najnižší bod 167 m n. m.

Obyvateľstvo

Saint-Sernin má 1522 obyvateľov (2009).
Graf vývoja obyvateľstva:
Zdroje: INSEE
Beaulieu-sous-la-Roche

Poloha

Obec má rozlohu 25,47 km². Najvyšší bod je položený 69 m n. m. a najnižší bod 20 m n. m.

Obyvateľstvo

Počet obyvateľov obce je 2 020 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Habánsky dom

Habánsky dom je osobitý typ obytnej budovy ľudovej architektúry na Slovensku, ktorý začali na Záhorí stavať nemeckí kolonisti habáni.
Pre ich domy je charakteristické obytné podkrovie, niekedy dokonca trojposchodové domy. Mohutné steny z nepálených tehál niesli hrazdenú konštrukciu štítu, v ktorej boli okná. Strecha bola riešená na Slovensko netypicky - slama sa namáčala do hliny a po uložení na strechu sa znova namazala vrstvou hliny. Na nej sa časom uchytil mach. Veľkou výhodou takýchto striech bola ich nehorľavosť.
Jeden celok habánskej architektúry sa zachoval v pamiatkovej rezervácií vo Veľkých Levároch.
Deň

Deň (d) je jednotka času, ktorej presný význam závisí od kontextu. Základnou jednotkou času v sústave SI je sekunda (s).
Niekedy sa pod pojmom deň rozumie doba, počas ktorej je Slnko nad obzorom, prípade doba, počas ktorej je obloha prirodzene svetlá (čiže čas, kedy je Slnko nad obzorom + niektoré fázy súmraku). Dĺžka takéhoto dňa sa mení v závislosti od zemepisnej šírky a ročného obdobia. Na zemskom rovníku deň napríklad trvá po celý rok približne 12 hodín a rovnako dlho trvá noc. V zemepisných šírkach Slovenska a na celej severnej pologuli je dĺžka pobytu Slnka nad obzorom, tým väčšia, čím je bližšie dátum letného slnovratu a naopak tým menšia, čím viac sa blíži dátum zimného slnovratu. 12 hodín trvá deň na celej Zemi dvakrát do roka a to v deň rovnodennosti.
Rui Patrício

Klubová kariéra

V mladých rokoch hrával na poste útočníka. Do akadémie Sportingu Lisabon ho doviedol jeden tímový skaut, ktorý ho videl na tréningu tímu Leiria Marrazes. V mládežníckej akadémii ho tréneri spravili brankára. Premiéru v prvom tíme Sportingu si odbil v 10. kole 19. novembra 2006, keď vystriedal Ricarda. Sporting vyhral zápas 1 – 0 proti C.S. Marítimo, a pätnásť minút pred koncom chytil pokutový kop, a aj vďaka nemu získal tím tri body. Bol to jeho jediný zápas v sezóne 2006 – 07.
Od sezóny 2007 – 08 sa po odchode Ricarda do Realu Betis stal jednotkou Sportingu, keď odsunul ostatnú konkurenciu. Bol to tímový veterán Tiago a novo podpísaný Vladimir Stojković. 27. septembra 2007 odohral svoj prvý zápas v Lige majstrov proti Manchestru United, ale jeho tím prehral 2 – 1.
V lete 2008 mal o Rua Patrícia veľký záujem taliansky gigant Inter Miláno. Ale nakoniec sa prestup do Milána neuskutočnil. S tímom potom získal Portugalský Superpohár, pri výhre 2 – 0 proti Portu. V zápase zneškodnil pokutový kop Lucha Gonzáleza.
V kvalifikačnom kole Liga majstrov 2009/2010 prehrával Sporting 1 – 0 proti Twente, keď prvý zápas skončil 0 – 0 v Lisabone. Ale v 94. minúte si Patrício nabehol na rohový kop a spolu so spoluhráčom Nikitom Rukavytsyaom a spoločne odhlavičkovali loptu na bránku, čo vyústilo na vlastný gól Petra Wisgerhofa. Síce v ďalšom kole vypadol s tímom, ale postúpil do Európskej ligy, kde sa dostali do štvrťfinále, kde vypadli s neskorší víťazom Atléticom Madrid.

Reprezentačná kariéra

Od roku 2007 Rui začal reprezentovať Portugalsko v kategórii do 21 rokov. Tu odohral za tri roky 12 zápasov. 29. januára 2007 ho povolal Luiz Felipe Scolari do seniorskej reprezentácie Portugalska, na priateľský zápas s reprezentáciou Talianska. Lenže na trávnik sa nedostal. Taktiež bol nominovaný do zostavy Portugalska na EURO 2008, ale nezasiahol do žiadneho zápasu.
Na majstrovstvá sveta 2010 sa nedostal do nominácii 24 hráčov, ale len do nominácie šiestich náhradníkov. Svoj debut v reprezentácii odohral 17. novembra 2010. V zápase proti výberu Španielska nastúpil ako striedajúci hráč v druhom polčase, a s reprezentáciou deklasovali súpera 4 – 0.
Po zranení Eduarda sa stal Rui jednotkou reprezentácie a odchytal posledných 5 kvalifikačných zápasov na EURO 2012, a postúpil s reprezentáciou na turnaj. Na turnaji EURO 2012 odchytal všetky päť zápasov Portugalska, a inkasoval len štyri góly. Postúpil s tímom až do semifinále, kde vypadli zo Španielskom až po penaltách.
Franklin Chang Díaz

Život

Narodil sa v hlavnom meste Kostariky San José v apríli 1950. Jeho otcom je Ramón A. Chang-Morales, matkou Maria Eugenia Díaz De Chang. Je vnukom čínskeho emigranta.

Štúdium a zamestnanie

Základnú školu absolvoval v rodnom meste, strednú školu Hartford High School už v USA absolvoval v roku 1969 a potom nastúpil k vysokoškolským štúdiám. Zakončil ich získaním doktorátu v odbore aplikovanej fyziky plazmy. Pracoval potom vo výskume, neskôr sa stal riaditeľom Jet Propulsion Laboratory pri Johnsonovom vedeckom stredisku a učil ako profesor na univerzite v Houstone.
Oženil sa v Louisiane druhýkrát s Peggy Marguerite a je otcom štyroch dcér.
Škorpión (znamenie)

Škorpión (Scorpius) je astrologické znamenie, ktoré je asociované so súhvezdím Škorpión. Slnko je v znamení Škorpióna od 24. októbra do 22. novembra, v skutočnosti ním ale prechádza od 16. novembra do 15. decembra. Opačné znamenie je Býk, pričom tieto dve znamenia sa považujú za sexuálne najcitlivejšie znamenia. V siderickom zvieratníku od 17. novembra do 15. decembra.
V tradičnej astrologickej symbolike je jeho hlavnou hviezdou červený Antares (Anti-Mars). Znamenie ovláda Mars, jeho farbou je červená, drahokamom tigrie oko a kovom železo. Spája sa s ním maskulinne poznačená sexualita, ničenie, okultnosť, mystickosť a osvietenie a ako protiváha sa uvádzajú - podobne ako v starom Egypte - uzdravenie a zmŕtvychvstanie. Tento nebezpečne pôsobiaci symbol sa teda môže chápať ambivalentne - ako symbol premeny a prekonania smrti.